Συσχέτιση παραγωγής και κατανάλωσης κρέατος βοοειδών με τις εκπομπές αερίων του θερμοκηπίου. Πιθανοί τρόποι περιορισμού του φαινομένου μέσω παρεμβάσεων στη διαδικασία παραγωγής και της vegan/vegetarian διατροφής
Creators: name: Σπυρίδη, Κλειώ Δημητρίου
Publisher: name: Aristotle University of Thessaloniki
Year: 2024
Subjects: Βοοειδή
Αέρια του Θερμοκηπίου
Χορτοφαγικές Δίαιτες
Cattle
Greenhouse Gases
Vegetarian Diets

description: Οι ανθρωπογενείς δραστηριότητες επηρεάζουν αρνητικά το κλίμα της γης, προσθέτοντας τεράστιες ποσότητες αερίων του θερμοκηπίου στην ατμόσφαιρα. Ο κτηνοτροφικός τομέας και ιδιαίτερα ο τομέας παραγωγής κρέατος βοοειδών είναι μια σημαντική πηγή εκπομπών που ενισχύει το φαινόμενο του θερμοκηπίου, το κύριο αίτιο της κλιματικής αλλαγής. Η εντερική ζύμωση, η διαχείριση της κοπριάς, η αλλαγή χρήσης γης και η αποψίλωση των δασικών εκτάσεων είναι οι κύριες πηγές εκπομπών μεθανίου, υποξειδίου του αζώτου και διοξειδίου του άνθρακα από τον τομέα της παραγωγής μοσχαρίσιου κρέατος. Σε συνδυασμό με το φαινόμενο του υπερπληθυσμού που έπεται τα επόμενα χρόνια και τις καταναλωτικές ανάγκες που καλείται να καλύψει έχει δημιουργήσει την ανάγκη για άμεσες ενέργειες μετριασμού των εκπομπών. Οι στρατηγικές αυτές στοχεύουν κυρίως στις εκπομπές που προκύπτουν από την εντερική ζύμωση των βοοειδών με αλλαγές που αφορούν τη διατροφή, την εκτροφή και τη διαχείριση των ζώων και από τη διαχείριση της κοπριάς με τη δευτερογενή χρήση της ως ανανεώσιμη πηγή ενέργειας με τη μορφή βιοαερίου και ως φυσικό βελτιωτικό εδάφους με τη μορφή κομπόστ. Επιπλέον, είναι εξίσου σπουδαίος τόσο ο ρόλος των παραγωγών με την εντατικοποίηση των συστημάτων παραγωγής όσο και των κυβερνήσεων με τη δημιουργία ενός εθνικού κανονιστικού πλαισίου για την αντιμετώπιση της εκτεταμένης αποψίλωσης των δασών και της αλλαγής χρήσης γης. Τέλος, από πλευράς καταναλωτών, η αλλαγή στις διατροφικές συνήθειες διαδραματίζει σπουδαίο ρόλο στον περιορισμό της κλιματικής κρίσης. Οι χορτοφαγικές δίαιτες είναι αυτές με το μικρότερο περιβαλλοντικό αποτύπωμα, ωστόσο, η μετάβαση σε αυτές θεωρείται δύσκολή. Μικρές αλλαγές στις αγοραστικές συνήθειες, όπως η αντικατάσταση μοσχαρίσιου κρέατος με κρέας πουλερικών και χοιρινού ή με φυτικής προέλευσης τρόφιμα αλλά και η συμμόρφωση με τις εθνικές διατροφικές συστάσεις αποτελούν λύσεις που δεν παραβλέπουν τις διατροφικές συνήθειες του κόσμου και ταυτόχρονα είναι πιο φιλικές για το περιβάλλον.
description: Human activities have a negative effect on earth’s climate by adding huge amounts of greenhouse gases to the atmosphere. The livestock sector and especially the beef cattle production is a major source of emissions that reinforces the greenhouse effect, the main cause of climate change. Enteric fermentation, manure management, land use change and deforestation are the main sources of methane, nitrous oxide and carbon dioxide emissions from beef production sector. Combined with overpopulation phenomenon that will follow the coming years and the consumer needs it is called upon to cover, it has created the need for immediate actions to mitigate emissions. These strategies mainly aim the emissions resulting from enteric fermentation of cattle with changes related to feeding, breeding and animal management and from the manure handling with its secondary use as renewable source of energy in the form of biogas and as natural soil conditioner in the form of compost. Additionally, the role of producers by intensifying production systems and of governments by creating national regulatory frameworks to address widespread deforestation and land use change is equally important. Finally, from a consumer perspective, the change in eating habits plays an important role in limiting the climate crisis. Vegetarian diets have the smallest environmental footprint, however, switching to them is considered difficult. Small changes in purchasing habits, such as replacing beef with poultry and pork meat or with plant based foods, but also compliance with national dietary recommendations are solutions that do not overlook the people’s eating habits and are at the same time more environmental friendly.